Document ID: /roh_data/filtered/fineweb-2-filterrobots_roh.jsonl.gz/48243

La Svizra ha puspè rinforzà sias sancziuns cunter la Bielorussia ed uschia adattà quellas a las sancziuns che l’Uniun europeica ha ordinà. Las novas mesiras cumpiglian restricziuns commerzialas per tscherta rauba, sco per exempel rauba che possia vegnir duvrada per survegliar l’internet u per spiunar telefonats. Plinavant cumpiglian las mesiras er restricziuns finanzialas. Quai ha communitgà il Cussegl federal.
La Confederaziun fetschia quitads per la situaziuns dals dretgs umans che vegnia adina mendra. Ella pretenda dal reschim dal president Alexander Lukaschenko da respectar ils dretgs umans.
Ord l'archiv